# **ΕΛΛΗΝΙΚΗ ΔΗΜΟΚΡΑΤΙΑ**

**NOMOΣ ΒΟΙΩΤΙΑΣ**

## ΔΗΜΟΣ ΛΕΒΑΔΕΩΝ ΑΝΑΡΤΗΤΕΑ ΣΤΟ ΔΙΑΥΓΕΙΑ

**ΑΡΙΘΜ.ΠΡΩΤ: 15330**

**Λιβαδειά 4/ 8/2023**

**ΑΠΟΣΠΑΣΜΑ**

Από το πρακτικό της αριθμ.2023-16ης ΜΕΙΚΤΗΣ Τακτικής Συνεδρίασης –

του Δημοτικού Συμβουλίου Λεβαδέων

Αριθμός απόφασης  **162**

**ΘΕΜΑ :** **Απ’ ευθείας αγορά ακινήτου επί της οδού Οινοφύτων – Σωληναρίου** **του Δήμου Λεβαδέων (ιδιοκτησίας κληρονόμων Χαράλαμπου Βλάχου)**

Στη Λιβαδειά σήμερα την 27η Ιουλίου 2023, ημέρα Πέμπτη και ώρα 18:00 μ.μ , συνήλθε σε  **μεικτή** συνεδρίαση το Δημοτικό Συμβούλιο του Δήμου Λεβαδέων  **σύμφωνα με τις διατάξεις** της υπ΄αριθμ 488/2023 εγκυκλίου του ΥΠ.ΕΣ. (ΑΔΑ: 6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των Δήμων και ειδικότερα των διατάξεων του ν. 5013/2023 (Α΄12) (άρθρο 11) » ΜΕΡΟΣ Β΄ και ύστερα από την από  **14507/21-7-2023**   έγγραφη πρόσκληση της Προέδρου του Δημοτικού Συμβούλου κας. Καράβα Χρυσοβαλάντου Βασιλικής (Βάλιας), η οποία επιδόθηκε σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010)

Η Πρόεδρος του Δημοτικού Συμβουλίου κήρυξε την έναρξη της συνεδρίασης και διαπιστώθηκε ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες οι παρακάτω αναφερόμενοι 24 δημοτικοί σύμβουλοι :

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Γιαννακόπουλος Βρασίδας |
|  | Μητάς Αλέξανδρος | 2 | Τζουβάρας Νικόλαος |
|  | Τσεσμετζής Εμμανουήλ (μέσω τηλεδιάσκεψης) | 3 | Φορτώσης  Αθανάσιος |
|  | Δήμου Ιωάννης | 4 | Καράλης Χρήστος |
|  | Αποστόλου Ιωάννης | 5 | Κοτσικώνας Επαμεινώνδας |
|  | Σάκκος Μάριος | 6 | Αρκουμάνης Πέτρος |
|  | Νταντούμη Ιωάννα (μέσω τηλεδιάσκεψης) | 7 | Aλεξίου Λουκάς |
|  | Καράβα Χρυσοβαλάντου Βασιλική (Βάλια) | 8 | Πλιακοστάμος Κων/νος |
|  | Μερτζάνης Κων/νος (μέσω τηλεδιάσκεψης) | 9 | Σπυρόπουλος Δημοσθένης |
|  | Σαγιάννης Μιχαήλ |  |  |
|  | Πούλου Γιώτα (Παρούσα 6-10ο ΘΗΔ τηλ.) |  | Οι οποίοι δεν προσήλθαν |  |
|  | Καπλάνης Κων/νος |  | αν και κλήθηκαν νόμιμα |
|  | Τόλιας Δημήτριος (Αποχώρησε στο 18ο ΘΗΔ) |  |  |
|  | Γαλανός Κων/νος (Παρών 4-8ο ΘΗΔ τηλ.) |  |  |
|  | Πούλος Ευάγγελος (μέσω τηλεδιάσκεψης) |  |  |
|  | Γερονικολού Λαμπρινή (Αποχώρησε στο 11ο ΘΗΔ) |  |  |
|  | Μπράλιος Νικόλαος  (Παρών 4-10ο ΘΗΔ τηλ.) |  |  |
|  | Τσιφής Δημήτριος |  |  |
|  | Καλέα –Καρούζου Ανδρομάχη( τηλεδιάσκεψη 4-10ο ΘΗΔ) |  |  |
|  | Καραμάνης Δημήτριος |  |  |
|  | Χέβα Αθανασία (Νάνσυ) (Αποχώρησε στο 11ο ΘΗΔτηλ.) |  |  |
|  | Τουμαράς Βασίλειος (Αποχώρησε στο 11ο ΘΗΔ) |  |  |
|  | Κατής Χαράλαμπος (μέσω τηλεδιάσκεψης) |  |  |
|  | Παπαϊωάννου Λουκάς (μέσω τηλεδιάσκεψης) |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας .

Παρευρέθηκε για την τήρηση των πρακτικών της συνεδρίασης η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενη το 9ο θέμα της ημερήσιας διάταξης της υπ αριθμ 14507/21-7-2023  πρόσκλησης (5ο στον Πίνακα Θεμάτων Συνεδρίασης ) η κ. Πρόεδρος έθεσε υπόψη των μελών του Δημοτικού Συμβουλίου το υπ΄αριθμ. 973/4-7-2023 έγγραφο της Υπηρεσίας Δόμησης –Δ/νσης Πολεοδομίας του Δήμου Λεβαδέων στο οποίο στο οποίο αναφέρονται:

**Ο Ν. 3463/2006** «Κύρωση του Κώδικα Δήμων και Κοινοτήτων (ΦΕΚ Α 114) ορίζει **στο άρθρο 191,** όπως τροποποιήθηκε με τη παρ. 12 άρθρου 20 Ν. 3731/2008, ΦΕΚ Α 263/23.12.2008, ότι: «1. Οι διατάξεις του άρθρου 186 εφαρμόζονται αναλόγως για την αγορά ιδιωτικών ακινήτων εκ μέρους των Δήμων και των Κοινοτήτων. Ειδικά στην περίπτωση αγοράς ακινήτου, όπου σύμφωνα με την παράγραφο 6 του άρθρου 186 του Κώδικα Δήμων και Κοινοτήτων απαιτείται η εκτίμηση της αγοραίας αξίας του από το Σώμα Ορκωτών Εκτιμητών ως προϋπόθεση για την κατάρτιση της σύμβασης μεταβίβασης της κυριότητας, το Δημοτικό ή Κοινοτικό Συμβούλιο, με απόφαση του που λαμβάνεται με την πλειοψηφία επί του συνόλου των μελών του, μπορεί να κρίνει ότι το ακίνητο αυτό είναι το μόνο κατάλληλο για την εκπλήρωση δημοτικού ή κοινοτικού σκοπού και να αποφασίσει την απευθείας αγορά. Όπου, όμως, δεν προβλέπεται η εκτίμηση της αγοραίας αξίας του ακινήτου κατ’ άρθρο 186 παρ. 6 του Δ.Κ.Κ., τότε η κρίση περί του ότι το ακίνητο είναι το μόνο κατάλληλο, καθώς και η απόφαση για την απευθείας αγορά, λαμβάνονται με πλειοψηφία των 2/3 των μελών του Δημοτικού ή Κοινοτικού Συμβουλίου**...» και στο άρθρο 186** ότι: «3. Η εκποίηση γίνεται με δημοπρασία. **6.** Για την κατάρτιση σύμβασης μεταβίβασης της κυριότητας ακινήτων ή σύστασης επ’ αυτών εμπραγμάτων δικαιωμάτων, εφόσον συμβάλλεται Δήμος ή Κοινότητα απαιτείται εκτίμηση της αγοραίας αξίας, η οποία γίνεται από το Σώμα Ορκωτών Εκτιμητών, στην περίπτωση που η αξία αυτή υπερβαίνει το χρηματικό όριο που καθορίζεται κάθε φορά από τις ισχύουσες διατάξεις. **7.** Κάθε άλλη διάταξη, που ρυθμίζει κατά διαφορετικό τρόπο την εκτίμηση της αγοραίας αξίας των ακινήτων, παύει να ισχύει».

Ειδικότερα, με το άρθρο 23 παρ. 2 του Ν. 2873/2000 (ΦΕΚ Α΄265) προστέθηκε εδάφιο στην περ. α΄της παρ. 12 του άρθρου 31 του Ν. 2579/1998 ως εξής: «Για τους Οργανισμούς Τοπικής Αυτοδιοίκησης α΄και β΄βαθμίδας δεν απαιτείται έκθεση εκτίμησης του Σώματος Ορκωτών Εκτιμητών όταν η αξία των μεταβιβαζόμενων ακινήτων δεν υπερβαίνει τα 20.000.000 δραχμές.

Από τις διατάξεις αυτές προκύπτει ότι για την αγορά των ιδιωτικών ακινήτων εκ μέρους των Δήμων και των Κοινοτήτων διενεργείται κατά κανόνα δημοπρασία, σύμφωνα με τις διατάξεις του Δημοτικού και Κοινοτικού Κώδικα και εκείνες του Π.Δ./τος 270/81, ώστε να καθίσταται δυνατή η διασφάλιση των συμφερόντων αυτών με την επιλογή του καταλληλότερου και συμφερότερου από οικονομική άποψη ακινήτου.

Κατ΄εξαίρεση είναι δυνατή, με απόφαση του Δημοτικού Συμβουλίου, η απευθείας (χωρίς διαγωνισμό) αγορά ακινήτου από Δήμο ή Κοινότητα, μετά από έκδοση αιτιολογημένης απόφασης που προσδιορίζει τους λόγους, για τους οποίους το ακίνητο είναι το μοναδικό κατάλληλο για την εκπλήρωση του Δημοτικού ή Κοινοτικού σκοπού.

Η απόφαση αυτή περί αγοράς ακινήτου, **όπου ως προϋπόθεση** για την κατάρτιση σύμβασης μεταβίβασης της κυριότητας, απαιτείται η **εκτίμηση της αγοραίας αξίας** του από το **Σώμα Ορκωτών Εκτιμητών**,λαμβάνεται με την **πλειοψηφία** του συνόλου των μελών του, και με την **πλειοψηφία των 2/3 σε κάθε άλλη περίπτωση**.

Η εκτίμηση της αγοραίας αξίας του ακινήτου από το Σώμα Ορκωτών Εκτιμητών απαιτείται σε κάθε περίπτωση αγοράς ιδιωτικού ακινήτου, η αγοραία αξία του οποίου υπερβαίνει το ποσό των 58.694,06 ευρώ.

Μεταξύ των ρυμοτομούμενων εκτάσεων που «ο ΔΗΜΟΣ ΛΕΒΑΔΕΩΝ» ενδιαφέρεται να αποκτήσει για την υλοποίηση του σχεδίου πόλεως επί των οδών Χρήστου Παλαιολόγου (πρώην Αισχύλου) & Οινοφύτων στην ανατολική είσοδο της Λιβαδειάς, είναι και οικόπεδο κυριότητας κληρονόμων Χαράλαμπου Βλάχου, με συνολικό εμβαδόν 4.531,12 μ2, που περιλαμβάνει ρυμοτομούμενες οικοπεδικές εκτάσεις για χώρο πρασίνου (Ο.Τ. 411) και αγοράς (Ο.Τ. 414), που βρίσκονται στη Λιβαδειά, εντός του νέου εγκεκριμένου σχεδίου πόλεως της Λιβαδειάς, στα Ο.Τ. 411,412 και 414, Πινακίδα 13 Σχεδίου Πόλεως, στη θέση «Συνοικισμός» και στη συνοικία Αγίου Μελετίου κι ως προς το οποίο έχει εκδοθεί η υπ’ αριθμ. 98/2010 απόφαση του Τριμελούς Διοικητικού Πρωτοδικείου Λιβαδειάς, που ακυρώνει την άρνηση της Διοίκησης να άρει τη ρυμοτομική απαλλοτρίωση που επιβλήθηκε στο ακίνητο και αναπέμπει την υπόθεση στη Διοίκηση, προκειμένου αυτή να προβεί στην τροποποίηση της οικείας πολεοδομικής μελέτης ή στην αποζημίωσή του.

Η ρυμοτόμηση του ανωτέρω ακινήτου προβλέπεται σύμφωνα με το Β.Δ. της 30-10/16-11-1971 «περί τροποποιήσεως και επεκτάσεως του ρυμοτομικού σχεδίου Λιβαδειάς και καθορισμού των όρων και περιορισμών δομήσεως των οικοπέδων αυτού» (Φ.Ε.Κ. Δ΄ 269/16-11-1971) που διατηρήθηκε με το Π.Δ. της 4-10/25-10-1983 (Φ.Ε.Κ. Δ΄ 543/1983), με το οποίο επανεγκρίθηκε η τροποποίηση και επέκταση του ρυμοτομικού σχεδίου της Λιβαδειάς, ενώ οι προαναφερθείσες δεσμεύσεις του οικοπέδου διατηρήθηκαν και από το νεότερο καθεστώς (υπ’ αριθμ. 78148/3324/19-11-1986 απόφαση του ΥΠΕΧΩΔΕ «Έγκριση Γενικού Πολεοδομικού Σχεδιασμού οικισμού Λιβαδειάς του Δήμου Λιβαδειάς Ν. Βοιωτίας» - Φ.Ε.Κ. Δ΄ 1184/8-12-1986).

Στο ανωτέρω ακίνητο, με συνολικό εμβαδόν 4.531,12 μ2, που βρίσκεται στη Λιβαδειά, εντός του νέου εγκεκριμένου σχεδίου πόλεως της Λιβαδειάς, στα Ο.Τ. 411, 412 και 414, Πινακίδα 13 Σχεδίου Πόλεως, στη θέση «Συνοικισμός» και στη συνοικία Αγίου Μελετίου, όπως αυτό φαίνεται στο από Μαρτίου 2018 τοπογραφικό διάγραμμα που συντάχθηκε με το σύστημα Ε.Γ.Σ.Α. ΄87 του Πολιτικού Μηχανικού Τ.Ε. Δημητρίου Τάσσιου, τμήμα αυτού επιφανείας 1.386,50 μ2 με τα στοιχεία (29. 30. 31. 32. 33. 34. 35. 36. 110. 84. 85. 86. 87. 88. 89. 90. 91. 92. 100. 72. 73. 69. 68. 64. 29) επί της οδού Οινοφύτων – Σωληναρίου καταλαμβάνει το αδιάνοικτο τμήμα των ανωτέρω οδών και η απόκτησή του είναι απολύτως αναγκαία για την ομαλή κυκλοφορία των αυτοκινήτων αφενός και αφετέρου για την επικοινωνία της οδού Δημητρίου Παλαιολόγου [πρώην Αθηνών] με το χώρο που προβλέπεται απο το σχέδιο πόλεως για τη δημιουργία αγοράς. Κατόπιν των παραπάνω είναι το μοναδικό κατάλληλο για την εκπλήρωση του δημοτικού σκοπού, που είναι η προβλεπόμενη από το σχέδιο πόλης διάνοιξη της οδού Οινοφύτων – Σωληναρίου.

Το ακίνητο ιδιοκτησίας κατά πλήρη κυριότητα των κληρονόμων Χαράλαμπου Βλάχου επιφανείας 1.386,50 μ2 επί της οδού Οινοφύτων – Σωληναρίου όπως αυτό αποτυπώνεται στο από Μαρτίου 2018 τοπογραφικό του Πολιτικού Μηχανικού Τ.Ε. Δημητρίου Τάσσιου, καθώς επίσης και στο τοπογραφικό διάγραμμα της Δ/νσης Πολεοδομίας του Δήμου Λεβαδέων, το οποίο συντάχθηκε τον Αύγουστο του 2021. Η προς αποζημίωση έκταση είναι: 1.147,67 € και η αντικειμενική του αξία ανέρχεται στα 148.754,67 €.

Κατόπιν των ανωτέρω και έχοντας υπόψη τα προαναφερόμενα αναφορικά με τη μοναδικότητα του ακινήτου για την εκπλήρωση του δημοτικού σκοπού.

**Εισηγούμαστε**

α. Τη λήψη απόφασης με την οποία το Δημοτικό Συμβούλιο αποφασίζει ότι το ως άνω ρυμοτομούμενο τμήμα που βρίσκεται επί της οδού Οινοφύτων – Σωληναρίου στη Λιβαδειά, έκτασης 1.386,50 μ2, είναι το μόνο κατάλληλο για την εκπλήρωση του ανωτέρω Δημοτικού σκοπού.

β. Την έγκριση του Δημοτικού Συμβουλίου για την απευθείας αγορά του ανωτέρω τμήματος ιδιοκτησίας κληρονόμων Χαράλαμπου Βλάχου.

Το Δημοτικό Συμβούλιο μετά διαλογική συζήτηση και αφού έλαβε υπόψη του:

* τις διατάξεις των άρθρων 72& 74 του Ν. 4555/2018 (αντικατάσταση του άρθρου 65, 67 του Ν. 3852/2010)
* **τις διατάξεις** της υπ΄αριθμ 375/2022 εγκυκλίου του ΥΠ.ΕΣ. (ΑΔΑ: Ψ42Π46ΜΤΛ6-4ΙΓ) «Λειτουργία Δημοτικού Συμβουλίου»,
* **τις διατάξεις** της υπ΄αριθμ 131/2023 εγκυκλίου του ΥΠ.ΕΣ. (ΑΔΑ: ΡΨΦΛ46ΜΤΛ6-ΟΘΨ) «Γνωστοποίηση διατάξεων του ν. 5013/2023 (Α΄12) για τη συμμόρφωση με την αριθμ. 2377/2022 απόφαση της Ολομέλειας του Συμβουλίου της Επικρατείας»
* **τις διατάξεις** της υπ΄αριθμ. 488/2023 εγκυκλίου του ΥΠ.ΕΣ. (ΑΔΑ:6ΖΟΞ46ΜΤΛ6-6ΡΨ) «Τρόποι σύγκλησης των συλλογικών οργάνων των δήμων άρθρο 11 του ν. 5043/2023 (Α΄91)»
* την με αριθμ. Πρωτ 973/4-7-2023 εισήγηση της Υπηρεσίας Δόμησης- Δ/νση Πολεοδομίας του Δήμου
* το άρθρο 186 και 191 του Ν.3463/06
* την παρ.12 άρθρου 20 Ν.3731/2008, ΦΕΚ Α 263/23.12.2008,
* το άρθρο 186 παρ. 6 του Ν.3463/06
* το άρθρο 23 παρ. 2 του Ν2873/00, όπως συμπληρώθηκε με το άρθρο 31 παρ. 12 του 2579/98,( υποπαρ. Γ.11 του Ν.4152/13 (ΦΕΚ 107/09.05.2013 τεύχος Α’)
* την ανάγκη του Δήμου για την αγορά ακινήτου με σκοπό την ομαλή κυκλοφορία των αυτοκινήτων αφενός και αφετέρου την επικοινωνία της οδού Χρήστ. Παλαιολόγου [πρώην Αισχύλου] με το χώρο που προβλέπεται στο σχέδιο πόλεως για τη δημιουργία αγοράς καθώς και την προβλεπόμενη από το σχέδιο πόλης διάνοιξη της οδού Οινοφύτων – Σωληναρίου.
* την Πράξη 118/2011 του Τμ.7 του Ελ.Συν.
* τις εξασφαλισμένες πιστώσεις στον προϋπολογισμό του τρέχοντος έτους του Δήμου
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην συνεδρίαση
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

**Α)** **Την απευθείας αγορά** του τμήματος που βρίσκεται επί της οδού Οινοφύτων – Σωληναρίου , έκτασης 1.386,50 τ.μ, που βρίσκεται που βρίσκεται στη Λιβαδειά, εντός του νέου εγκεκριμένου σχεδίου πόλεως της Λιβαδειάς, στα Ο.Τ. 411, 412 και 414, Πινακίδα 13 Σχεδίου Πόλεως, στη θέση «Συνοικισμός» και στη συνοικία Αγίου Μελετίου, υπό στοιχεία (29. 30. 31. 32. 33. 34. 35. 36. 110. 84. 85. 86. 87. 88. 89. 90. 91. 92. 100. 72. 73. 69. 68. 64. 29) όπως αυτό αποτυπώνεται στο τοπογραφικό διάγραμμα που συνέταξε τον Μάρτιο του 2018ο Πολιτικός Μηχανικός Τ.Ε Δημητρίου Τάσσιου καθώς επίσης και στο τοπογραφικό διάγραμμα της Διεύθυνσης Πολεοδομίας του Δήμου Λεβαδέων ,το οποίο συντάχθηκε τον Αύγουστο του 2021 το οποίο είναι ρυμοτομούμενο από το σχέδιο πόλεως Λιβαδειάς , ιδιοκτησίας κατά πλήρη κυριότητα των κληρονόμων Χαράλαμπου Βλάχου ,αντικειμενικής άξίας 148.754,67 €.

Το συγκεκριμένο παραπάνω ακίνητο  **είναι το μόνο κατάλληλο** που το καθιστά **μοναδικό και αναγκαίο** διότι καταλαμβάνει το αδιάνοικτο τμήμα των ανωτέρω οδών και η απόκτησή του είναι απολύτως αναγκαία για την ομαλή κυκλοφορία των αυτοκινήτων αφενός και αφετέρου για την επικοινωνία της οδού Χρήστ. Παλαιολόγου [πρώην Αισχύλου] με το χώρο που προβλέπεται από το σχέδιο πόλεως για τη δημιουργία αγοράς , και την εφαρμογή του σχεδίου πόλεως.

**Β)** Η εκτίμηση της αγοραίας αξίας του προαναφερομένου ακινήτου , προκειμένου να καταρτιστεί η σύμβαση μεταβίβασης της κυριότητάς του , θα γίνει από εκτιμητή εγγεγραμμένο στο Μητρώο Πιστοποιημένων Εκτιμητών το οποίο τηρείται στην Διεύθυνση Τομέων Παραγωγής της Γενικής Διεύθυνσης Οικονομικής Πολιτικής του Υπουργείου Οικονομικών.

**Γ) Εξουσιοδοτεί** το Δήμαρχο για όλες τις νόμιμες ενέργειες προκειμένου να εκτελεστεί η παρούσα απόφαση, την υπογραφή Συμβολαίου μεταβίβασης , την υπογραφή Συμβολαίου μεταβίβασης ακινήτου, πιστοποιητικό μετεγγραφής του στο οικείο υποθηκοφυλακείο κ.λ.π.

**Η απόφαση πήρε τον αριθμό 162**

**Η Πρόεδρος του Δ.Σ.**

Καράβα Χρυσοβαλάντου Βασιλική (Βάλια)

**ΤΑ ΜΕΛΗ**

|  |  |  |  |
| --- | --- | --- | --- |
|  |  |  | ΠΙΣΤΟ ΑΠΟΣΠΑΣΜΑ |
| 1 |  | Καλογρηάς Αθανάσιος | Λιβαδειά αυθημερόν |
| 2 |  | Δήμου Ιωάννης | Ο Δήμαρχος Λεβαδέων |
| 3 |  | Αποστόλου Ιωάννης |  |
| 4 |  | Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 5 |  | Μερτζάνης Κων/νος |  |
| 6 |  | Σαγιάννης Μιχαήλ |  |
| 7 |  | Παπαϊωάννου Λουκάς |  |
| 8 |  | Καπλάνης Κων/νος |  |
| 9 |  | Τόλιας Δημήτριος |  |
| 10 |  | Πούλος Ευάγγελος |  |
| 11 |  | Γερονικολού Λαμπρινή |  |
| 12 |  | Μπράλιος Νικόλαος |  |
| 13 |  | Τσιφής Δημήτριος |  |
| 14 |  | Καλέα Ανδρονίκη |  |
| 15 |  | Καραμάνης Δημήτριος |  |
| 16 |  | Χέβα Αθανασία |  |
| 17 |  | Τουμαράς Βασίλειος |  |
| 18 |  | Κατής Χαράλαμπος |  |
| 19 |  | Παπαϊωάννου Λουκάς |  |
|  |  |  |  |